జనాల అభిప్రాయం ఏంటో తెలుసుకోవడానికి,
ఇప్పుడు మేము శాంటియాగో పార్క్ దగ్గరికి వచ్చాం.
ఎట్టకేలకు వివస్త్ర హంతకుడిని పోలీసులు పట్టుకోవడంపై వారి ప్రతిస్పందన ఏంటో తెలుసుకుందాం.
చాలా ప్రశాంతంగా అనిపిస్తోంది, దేవుని దయ వల్ల, పొద్దుపోయింది కదా బయటే ఉన్నామని ఆందోళన పడక్కర్లేదు.
మా ప్రార్థనలు ఫలించి, అతను పట్టుబడ్డాడు.
- నాకేం అనిపిస్తోందంటే… - ఇప్పటి దాకా అతడిని ఎందుకు పట్టుకోలేకపోయారో
నాకు తెలుసుకోవాలనుంది.
ఎట్టకేలకు వివస్త్ర హంతకుడు పట్టుబడ్డాడు కాబట్టి, ఒక పోలీసు ఆఫీసరుగా
మీకు రెట్టింపు ఆనందంగా ఉండి ఉంటుంది.
బయట తిరిగే పౌరులందరూ ఇక నుండి నిశ్చింతగా తిరగగలరు.
ఇదంతా మీడియా మాయాజాలం, సర్.
ఈ దేశంలో ఉండే అసలైన సమస్యల నుండి
మనల్ని పక్కదోవ పట్టించడానికి ప్రభుత్వం ప్రయత్నిస్తోంది.
బాధితుల తరఫున పోలీసులకి అభినందనలు చెప్తున్నా.
మనం దీన్నే కొనసాగించామంటే, చాలా మంది నేరస్థులకు శిక్ష తప్పక పడుతుంది.
రాత్రి బిక్కుబిక్కుమంటూ జాగ్రత్తగా ఉండాల్సిన పని లేదు కాబట్టి, చాలా హాయిగా ఉంది.
అతని కేసుపై విచారణ అసలు జరగలేదు కదా.
వివస్త్ర హంతకుడు ఆత్మహత్మ చేసుకున్నాడు కదా.
హా, అది నాకు తెలుసు, కానీ…
నిజంగా అతనే వివస్త్ర హంతకుడా?
ఇప్పటికైనా మంచే జరిగింది. నాకు చాలా ఆనందంగా ఉంది. ఇది శుభవార్తే.
ఈ ప్రాంతంలో మేమందరం ఇక నిశ్చింతగా ఉండవచ్చు.
అమ్మా, తమౌలిపాస్ లో ఉన్న నీపై ఇక్కడి నుండి నా ప్రేమనంతా గుమ్మరిస్తున్నాను!
అతని ఆత్మశాంతి కోసం మనం ప్రార్థించాలి.
నాకు ముగ్గురు కూతుళ్లు ఉన్నారు, చెడు వారి దరిదాపుల్లోకి వెళ్లడం కూడా నాకు ఇష్టం లేదు.
ఇప్పటికైనా పోలీసులు సరైన పని చేశారు.
ఒకవేళ అతను హంతకుడు కాకపోయి ఉంటే?
మేడమ్, మీరేం చేస్తున్నారు? ప్రేక్షకులని బెదరగొట్టాలని చూస్తున్నారా?
దీన్ని మేము స్ఫూర్తిదాయకమైన కార్యక్రమంగా చూపాలనుకుంటున్నాం.
- వెళ్దాం పద. - క్షమించండి.
- ఏంటి? - మాట్లాడేటప్పుడు ఇంకాస్త నవ్వి ఉంటే బాగుండేది.
ఏమంటావు? ఇంకా నమ్మకంగా చెప్పుండాల్సిందేమో?
నా అభిప్రాయం సరైనదని మీకూ తెలుసు.
ఇక్కడే నిలబడి ఏం చేస్తున్నారు? మన రౌండ్స్ వేద్దాం పదండి.
కంగారుపడకండి. మిమ్మల్ని నేను బయటపడేస్తాను.
మరియా!
వివస్త్ర హంతకుడు పట్టుబడ్డాడు!
వాళ్లందరినీ ఎందుకు ఇలా చంపావు, టీటో?
బాగా చూడు, ఎందుకంటే నీ పాపాలు పండాయిరా, దరిద్రుడా!
ఏం చేశావో చూడరా, చచ్చినోడా!
భయపడిపోయా.
ఏమైంది?
ఏమీ లేదు, నా బుర్ర పని చేయట్లేదు అసలు.
నిన్న రాత్రి సరిగ్గా నిద్రపట్టలేదు.
హలో?
మిస్టర్ కాబోస్. ఎన్నాళ్లకెన్నాళ్లకు కాల్ చేశారు!
లేదు, మీరేమీ పని మధ్యలో కాల్ చేయలేదు. హా, ఇక్కడే ఉన్నాడు. ఫోన్ అతనికే ఇస్తున్నాను.
రోజంతా కులాసాగా గడపండి.
గుడ్ మార్నింగ్, మిస్టర్ కాబోస్? ఎలా ఉన్నారు?
నేను బాగానే ఉన్నాను. థ్యాంక్యూ.
ఇవాళ రాత్రి ఎనిమిదింటికి. తప్పకుండా.
థ్యాంక్యూ. బై.
ఏంటి సంగతి?
- మనల్ని డిన్నర్ కి ఆహ్వానించాడు. - డిన్నర్ కా?
అవును, నువ్వు, నేను, అతను, అతని భార్య. అంతే.
ఆయన ఇంట్లోనే.
అది నీకు ఓకేనా…
- డబుల్ ఓకే, బంగారం. - వద్దు, వద్దు.
- అభినందనలు! - వద్దు, వద్దు, కాస్త ఆగు.
- భలే ఆనందంగా ఉంది! - వద్దు!
ఇప్పుడే సంబరాలు వద్దు.
మనకి ఇంకా ఏమీ తెలీదు కదా. నా ఉద్దేశం…
ఆకపూల్కోలో పని చేయనని చెప్పాక, నాకేం అనిపించిందంటే…
బంగారం, భలేవాడివే. అది నీదే. అందులో ఏ సందేహమూ లేదు.
- మనకి ఇంకా తెలీదు కదా. - ఏంటి నీది? నాకు అర్థం కాలేదు.
నాన్నకి ఆఫీసులో, తన కష్టానికి తగ్గ పదోన్నతి లభిస్తోంది.
మనకి తెలీదు ఇంకా.
ఈ సందర్భంగా ఆయన్ని హత్తుకోవాల్సిందే.
అభినందనలు, నాన్నా!
- హా, బంగారం. - అదీ…
నీకు తప్పకుండా వస్తుంది.
హేయ్, అమ్మా.
అంటే, నువ్వు ఇక పని చేయాల్సిన అవసరం లేదా?
లేదు, బంగారం. నేను ఉద్యోగం చేస్తూనే ఉంటా.
- ఆలెక్స్. ఆలెక్స్! - ఆలెక్స్. ఆలెక్స్!
కూర్చో.
- అయితే నీకు ఓకే కదా? - అవును, బంగారం.
మనం ఎనిమిదింటికల్లా వాళ్ల ఇంటికి వెళ్లిపోవాలి.
- ఆలస్యం కాకూడదు. - హా, అలాగే.
హలో. నా పేరు మరియా దె లా తొర్రె. ఎలా ఉన్నారు?
సరే, త్వరలోనే డిన్నర్ కి వెళ్దాంలే.
యాంగలెస్, టిఫిన్ సిద్ధంగా ఉంది!
- ఆఫీసులో పని ఎలా ఉంది? - జీతం శుక్రవారం ఇస్తారు.
నేను అడిగింది దాని గురించి కాదు.
నీ స్నేహితులు ఎలా ఉన్నారు?
వాళ్లు నా స్నేహితులు కాదు, బామ్మా. నా సహోద్యోగులు, అంతే.
వాళ్లలో మగవాళ్లు ఎవరైనా ఉన్నారా?
- అంటే, పోలీసులలో ఎవరైనా ఉన్నారా? - హా. చాలా మంది ఉన్నారు. ఎక్కువ వాళ్లే ఉన్నారు.
నీకు ఎవరైనా నచ్చారా? లవరుగా కానీ, ఇంకే విధంగానైనా కానీ.
నీకు తోడుగా ఎవరైనా ఉంటే బాగుంటుంది కదా అని.
ఇప్పుడు నేనేం ఒంటరిదాన్నా ఏంటి! నువ్వు ఉన్నావుగా.
అవును, కానీ నీ పక్కన ఒక ముసలి బామ్మ ఉండటానికి,
ఒక మగాడు ఉండటానికి, తేడా ఉంది కదా.
వాళ్లుంటే నీకు బాగుంటుంది.
ఇక నేను బయలుదేరుతాను.
యాంగలెస్?
ఏంటి?
నీకు లవర్ ఉంటే బాగుండు అనిపిస్తోందా?
హా.
చాలా.
ఎప్పుడు లేచావు?
చాలా సేపైంది.
ఇదంతా నువ్వు శుభ్రం చేశావా?
వాలంటీనా, అంతా చిందరవందరగా ఉంటే, ఎవరికీ నచ్చదు.
అవును, కానీ చిందరవందరగా ఉండేది నా ఇల్లు కదా. కాబట్టి, తర్వాతి సారి నన్ను అడుగు, సరేనా?
మా నాన్న నన్ను క్షమించేశాక, నీ ఇంట్లో ఉండనులే.
మీ నాన్న మర్చిపోయి క్షమించేసే వ్యక్తిలా అనిపించట్లేదు.
- ఆయన క్షమిస్తాడు. ఈసారి కాస్త ఎక్కువ చేశాడు, అంతే. - ఆయన నీ చెంప చెళ్లుమనిపించాడమ్మా.
నేను అబద్ధం చెప్పినందుకే కదా.
మా కుటుంబం సాంప్రదాయబద్ధమైనదే కావచ్చు. కానీ మా మధ్య చాలా సాన్నిహిత్యం ఉంది.
ఒకరంటే ఒకరికి చాలా ప్రేమ ఉంది.
సగం అద్దె ఇచ్చి, శుభ్రం చేయడం మానుకున్నావనుకో,
నువ్వు ఎంత కాలం కావాలంటే అంత కాలం ఇక్కడ ఉండవచ్చు, సరేనా?
అతను ఇంకా తాగిన మత్తులోనే ఉన్నాడా?
అతడిని చూస్తేనే, నాకు హ్యాంగ్ ఓవర్ వచ్చేస్తోంది.
ప్లాన్లలో మార్పు జరిగింది.
ఇక నుండి మీరు, కొంత సేపు స్టేషనులో, కొంత సేపు పార్కులలో పని చేయాల్సి ఉంటుంది.
అదిగాక, ఇంకా ఒకట్రెండు ప్రదేశాలలో అన్నమాట.
ఎందుకు?
- అడిగింది ఎవరు? - నేను.
చీఫ్ ఆదేశాలు అవి.
మేము శవాన్ని కనుగొన్నామనా?
- శవాన్ని మీరు కనుగొన్నారంటే? - అవును, మేమే కదా శవాన్ని కనుగొంది.
వివస్త్ర హంతకుడిని పట్టేసుకున్నారు కదా, ఇక మేము పార్కులో ఉంటే ఏమైంది?
ఓరి నాయనోయ్. ముందేమో, మాకు తుపాకులు ఇవ్వలేదు,
ఇప్పుడు మాకు శవం కనిపించిందని పార్కులో కూడా మేము పని చేయకూడదా?
ఇదంతా కాకుండా, మమ్మల్ని ఒక చిన్న గదిలో బందించేస్తే సరిపోతుంది కదా?
నిన్ను ఒకదాన్ని బందిస్తే చాలు.
హేయ్, ఇది మంచి విషయమే.
అసలైన పని స్టేషనులోనే ఉంటుంది.
అంతే కదా, కెప్టెన్?
ఉదయం జరిగే మన ఈ సమావేశాలు ఎలా జరుగుతాయో మీకు చెప్తాను.
నేను ఆదేశాలిస్తాను, మీరు పాటించాలి.
ముచ్చట్లు పెట్టకూడదు.
సూచనలు ఇవ్వవద్దు, మరీ ముఖ్యంగా తొక్కలో చర్చలు పెట్టవద్దు.
ప్రతీ బృందానికి ఒక వార్డును కేటాయించడం జరిగింది.
ఆ జాబితా బయట ఉంది, దాన్ని చూసుకోండి.
ఇది మరీ అంత దారుణమైన విషయమేమీ కాదు.
మనకి డ్యూటీ ఇక్కడే అప్పగించారు.
మనం చేయాల్సిన పనేంటి అసలు?
ఎవరికైనా సాయం చేయాలేమో.
ముందు వెళ్లినోడిదే రాజ్యం మరి.
దీని గురించి మనం ఒక లక్ష సార్లైనా మాట్లాడుకొని ఉంటాం.
అవును.
హా.
హా, వింటూనే ఉన్నా.
సరే. ఇంతకీ దీనికి, మీ అమ్మకి సంబంధం ఏంటి?
అసలు నా కూతురుకి, దీనికి సంబంధం ఏంటి?
చెప్పేది జాగ్రత్తగా విను.
నా కూతురి విషయంలో మీ అమ్మ జోక్యాన్ని నేను సహిస్తాను అనుకుంటున్నావేమో…
ఒక్క నిమిషం ఆగు.
నువ్వు అటుఇటు తిరగడం ఆపుతావా?
భలే చికాకుగా ఉంది.
అలాగే.
ఏంటి?
ఇవాళ ఇక్కడ సాయం అందించే పని మాకు అప్పగించారు.
మీకేమైనా సాయం కావాలా?
అవును అంటే, ఇక్కడి నుండి వెళ్లిపోతావా?
నేను వేరే ఎక్కడికైనా వెళ్లిపోవడమే మీకు కావాలంటే, తప్పకుండా వెళ్లిపోతాను.
సరే.
మళ్లీ కాల్ చేస్తా, బంగారం.
- డియాజ్. - ఏంటి సంగతి?
భవిష్యత్తులో ఏ కేసుల విషయంలో ఏమైనా మీకు సాయం కావాలంటే, ఒక సహోద్యోగిగా నేను సాయపడతాను.
- అలాగే. - సరే.
నేను పోలీసు మాన్యువల్ ని చాలా సార్లు చదివాను.
నాకు విచారణలోని మెళకువలు తెలుసు, ముష్టి యుద్ధంలో పిస్తాని నేను,
తుపాకులతో ఆడుకుంటా, మరీ ముఖ్యంగా ఒత్తిడికి తలొగ్గే మనిషిని కాదు నేను.
సరే.
నిజానికి, నువ్వు ఒక విషయంలో నాకు సాయం చేయాలి.
ఇది కదా అసలైన పనంటే, హా?
నాకు కూడా ఒకటి తీసుకురండి, సరేనా?
చూశావా? పోలీసుల్లో అమ్మాయిలు ఉంటే మనకి ఎంత ఉపయోగమో.
- ఇక్కడ. - థ్యాంక్యూ.
మరేం పర్వాలేదు.
ఇంకేమైనా కావాలా?
ఉదాహరణకు, ఏదైనా… పోలీసులు చేసే పని ఉందా?
కాగితాల పని ఉందిగా.
నిజమే.
నిజానికి, మీరు చేయగల పని ఒకటి ఉంది.
భోజనానికి స్పాన్సర్ నువ్వే కదా?
ఈ వారంలో ఇప్పటికే రెండు సార్లు పెట్టా. ఇప్పుడు నువ్వే పెట్టాలి.
- ఏంటివన్నీ? - వాంగ్మూలాలు.
ఇవి 1964వి. ఇవి 1965వి.
వీటిని భ్రద్రపరచాలంటే, ముందు క్రమపద్ధతిలో అమర్చాలి.
ఆల్ఫబెటికల్ ఆర్డరులో, ఇంకా తేదీల ఆధారంగా అమర్చండి.
- ఇక పని మొదలుపెడదాం రండి. - ఇక్కడ కాదు!
- హేయ్… - పద్ధతిగా సర్దాకే, లోపలికి తీసుకెళ్లాలి.
తను చెప్పింది విన్నారుగా. అంతా పద్ధతిగా సర్దాక ఇక్కడికి తీసుకురండి.
అయితే, మీరు మాకు ఆఫీసు ఏదీ ఇవ్వరా?
లేదు.
స్టేషన్ చీఫ్ తో మీ కెప్టెన్ ముందే మాట్లాడి ఉండాల్సింది.
అయితే, మేమెక్కడ పని చేయాలి?
బాత్రూములో పని చేస్తారో, ఇంకెక్కడైనా పని చేస్తారో నాకు అనవసరం.
పని మాత్రం ఇవాళే అయిపోవాలి.
- మనం వెళ్లి భోజనం చేద్దామా? - హా, పద.
ఇక్కడ ఏం పని నీకు?
ఏమీ లేదు. మీకేమైనా సాయం కావాలేమో అని వచ్చా.
లేదు. నాకు సాయమేమీ అక్కర్లేదు, చాలా చాలా థ్యాంక్స్. ఇక బయలుదేరు.
సారీ, నేను చెప్పింది అర్థం కాలేదా? నాతో రా.
- డిటెక్టివ్. - చెప్పు.
హతురాలి శవంపై మీకు ఒక యువకుని వేలి ముద్రలు లభించాయని నాకు తెలుసు.
అవును.
ఇతర శవాలపై కూడా మీకు అతని వేలిముద్రలు దొరికాయా?
అది గోప్యమైన సమాచారం. నీకు చెప్పాల్సిన పని లేదు.
అది నేను అర్థం చేసుకోగలను, కానీ కేసును ఎలాగూ మూసేశారు కాబట్టి,
వివస్త్ర హంతకుడు కూడా చనిపోయాడు కాబట్టి, ఏమైనా నేర్చుకుందామని అనుకుంటున్నాను.
నీకు నేర్చుకోవాలని ఉందా?
తనని చూడు.
ఈరోజుల్లో జనాలు ఎంత దారుణాలకి పాల్పడుతున్నారో చూడు.
కాబట్టి, నువ్వు మీ ఇంటి బయటకు రాకపోవడమే మేలు.
- పద. - ఏంటి అవి?
చూశావా? మనం బానిసలం, పోలీసులం కాదు.
రేపు మనకి చీపుర్లు ఇచ్చి, అంతా ఊడ్చమంటారు.
వాళ్లకి మట్టిలో, అలాగే శవం మీద కూడా వేలిముద్రలు దొరికాయి.
అదీగాక, అతడిని పార్కులోనే అరెస్ట్ చేశారు.
అతను పని చేసే చోటే.
ఎవరైనా పని చేసే చోటే, చంపినవారిని వదిలేస్తారా?
నేనైతే అసలు ఎవరినీ చంపను.
అది మాకు తెలుసు, యాంగలెస్. కానీ విషయం ఏంటంటే, అది ఖచ్చితంగా తెలుసుకోవాలని మీకు లేదా?
మీరు ఇక్కడ ఏం చేస్తున్నారు?
మీ కోసం అంతా వెతికి వస్తున్నా.
జనాలని కాపాడుతున్నాం, కెప్టెన్, అది మీకు తెలియట్లేదా?
మాకు ఈ పనే అప్పగించారు.
పని చేయడానికి మాకు లోపల ఏ గదీ ఖాళీ లేదట.
అయ్య బాబోయ్.
అతను మందుకు దూరంగా ఉంటే, కాస్తోకూస్తో అందంగానే ఉంటాడు.
మీ గురించి నాకు తెలీదు కానీ, టీటో ఫ్లోర్సే వివస్త్ర హంతకుడని
నేనైతే నిర్ధారించుకోవాలనుకుంటున్నాను.
నిజంగానా?
అవును మరి.
నువ్వు క్రైమ్ నవల్స్ చాలా చదివావు కదా. నీకు నేరాలకు సంబంధించి కొంచెమైనా తెలిసి ఉంటుంది కదా, మరియా?
మనం తెగించి ఏదోక పని చేసి, ఏమవుతుందో చూద్దాం.
నీ ప్లాన్ ఏంటి?
యాంగలెస్, నువ్వు వేలిముద్రల శాఖలో పని చేశావు కదా.
మార్గరీటో వేలిముద్రలు వేరే శవాల మీద కూడా దొరికాయో లేదో
ఒకసారి చెక్ చేసి చెప్పగలవా?
అది ప్రోటోకాల్ కి విరుద్ధం.
ఒక్క నిమిషం ఆగండి.
మా అన్నయ్య చెప్పిన దాన్ని మనం వినాలనుకుంటా.
అతనితో వేగడం కష్టమని నాకు తెలుసు.
కానీ అతను మంచి పోలీసు, ఆధారాలు లేకుండా అతను ఎవరినీ అరెస్ట్ చేయడని నాకు అనిపిస్తోంది.
నువ్వు చాలా అమాయకురాలివి, గబీనా.
నువ్వు వేలిముద్రలను చెక్ చేయవచ్చు. దాని గురించి ఎవరికీ తెలియాల్సిన పని లేదు.
నాకు తెలుస్తుంది కదా.
నీకు తెలుస్తుందని నాకు తెలుసు.
నేను చెప్పేది అక్కడ ఉండే వెధవలకు తెలియాల్సిన పని లేదని.
మనం ఏమైనా కనిపెడితే, నేరుగా వెళ్లి గెరార్డోకి చెప్దాం.
అదే ప్రోటోకాల్.
వేలిముద్రలు దొరకనంత మాత్రాన, అతను హంతకుడు కాదని అర్థం కాదు కదా.
జెస్సికా మచాదో చెప్పిన దాని ప్రకారం, తన చెల్లి ఏ రాత్రి అయితే హత్యకు గురైందో,
ఆ రాత్రి తను ఒక తెల్లని పైకప్పు గల కారు ఎక్కి వెళ్లింది.
మార్గరీటోని అరెస్ట్ చేసిన రోజు, అతని తల్లి ప్రస్తావన వచ్చింది.
మనం ఆమెతో మాట్లాడవచ్చు.
తను ఏ బట్టలు వేసుకుంది? అవునులే, ఎంతైనా తను వేశ్య కదా.
డిటెక్టివ్ శాంచేజ్ కో, రామిరెజ్ కో కుటుంబ సభ్యుల చిరునామా కావాలట,
వస్తువులని పంపడానికి, ఇంకా…
నేను ఫోన్ మాట్లాడుతున్నాను.
నేను సమస్యలో ఉన్నాను.
దగ్గరికి రా.
నేను వస్తువులని ఇవాళే ఇవ్వకపోతే, నా ఉద్యోగం పోతుంది.
ఇంకా దారుణమైన విషయం ఏంటో చెప్పనా?
దానికి కారణం ఒక ఉద్యోగి అని, ఆఫీసు సమయంలో ఆమె
ఆఫీసు పనిని వదిలేసి ఫోనులో సొల్లు కొడుతూ ఉండిందని నేను చెప్పాల్సి రావడం.
నేనేమీ సొల్లు కొట్టట్లేదు.
నువ్వు బిల్ గేట్స్ తో మాట్లాడుతున్నా నాకు అనవసరం.
బయట పోలీసు కారు ఉంది, దానికి చిరునామా కావాలి.
మరి ఏం చేద్దామంటావు?
నీకేం కావాలి?
మార్గరీటో ఫ్లోర్స్ ఇంటి చిరునామా.
అతను ఎవరు?
నీ పేరేంటి?
- చేలా. - చేలా.
మార్గరీటో ఫ్లోర్స్, వివస్త్ర హంతకుడు.
సరే. నీకు కావాల్సింది ఇస్తా.
థ్యాంక్యూ.
కెప్టెన్.
మేము లంచ్ కి బయటకు వెళ్తున్నామని చెప్పడానికి వచ్చా.
సరే, అది నాకు చెప్పాల్సిన పని లేదు.
- వెళ్లండి. - సరే.
దె లా తొర్రె.
మరియా అని పిలవండి చాలు.
"దె లా తొర్రె" అని విన్న ప్రతిసారి, నా భర్త పక్కనే ఉన్నాడేమో అని అనిపిస్తూ ఉంటుంది.
అయితే,
మరియా.
చూడు.
మీరు ఇక్కడ ఉండటం వాళ్లకి ఇష్టం లేదన్నట్టు మీకు అనిపిస్తూ ఉండవచ్చు.
అనిపించడం కాదు, అదే నిజం.
అవును.
విషయం ఏంటంటే… వాళ్లింకా పాతకాలపు మనుషుల్లా ప్రవర్తిస్తున్నారు.
అకాడమీలో నేను చూసిన అద్భుతాలని వాళ్లు చూడలేదు కదా.
స్టేషనుకు నేను మొదటిసారి వచ్చినప్పుడు నాకు ఎలా అనిపించిందో ఇంకా గుర్తుంది.
అప్పుడు నాకు 24 ఏళ్లు, యమ జోష్ గా…
- సర్. - ఏంటి?
లంచ్ కి వెళ్లడానికి నా సహోద్యోగులు నా కోసం ఎదురు చూస్తున్నారు.
హా, తప్పకుండా. వెళ్లు. వెళ్లు.
థ్యాంక్యూ.
వెళ్దాం పదండి.
- నేను రాను. - ఎందుకు?
ఎందుకంటే, నేనెప్పుడు చెత్త పని చేసి, ఇక్కడ ఉండే అర్హత నాకు లేదు అని
నిరూపించుకుంటానా అని నా కుటుంబం కాచుకు కూర్చుంది. వాళ్లకి ఆ అవకాశం నేను ఇవ్వను.
- మనం ఇలా చేసినట్టు ఎవరికి తెలుస్తుంది? - నా అన్నయ్యలకి.
మరి చనిపోయిన వారి సంగతేంటి?
వాళ్ల వల్లే కదా మనం పోలీసులం అయింది?
మరేం పర్వాలేదులే.
మాకు ఆలస్యమైతే, ఎందుకైనా మంచిది నువ్వు ఫైల్స్ పని చేస్తూ ఉండు. సరేనా?
పర్వాలేదని అనుకోకు.
ఏంటి?
ఆమెని భరించడం చాలా కష్టం.
ఆమె భర్త ఖచ్చితంగా చనిపోయి ఉండడు. ఆమెని భరించలేక ఎటైనా పారిపోయి ఉంటాడు.
నువ్వు తనని ఎలా భరించావు?
మా ఇద్దరి మధ్యా ఒక కనెక్షన్ ఏర్పడింది. ఆమె నన్ను నమ్మింది.
అమె నా దగ్గర ఫ్రీగా ఉండేది. హా?
అవును, నువ్వు ఓపిగ్గా ఉండాలి.
ఆమెకి అలవాటవుతుంది.
లేకపోతే, ఈ వారాంతాం నువ్వు నాతో పాటు ఆకపూల్కోకి రా…
- లేదు. - ఆమెని డిన్నరుకి తీసుకెళ్దాం.
నన్ను బాగా పరిచయం చేయ్. నేనేమీ వెధవని కాదు అని…
- నేను ఆకపూల్కోకి రాను. - …నా పనెలా చేయాలో నాకు తెలుసని చెప్పు.
- అలెహాండ్రో, ప్లీజ్. - ఆ అవసరం లేదు.
- అది ఎంత అవసరమో నీకు అర్థం కావట్లేదు. - ఆ అవసరం లేదు.
- అది అవసరమే… - నీకు ముందే చెప్పా కదా,
నేను నా కుటుంబంతో ఉండాలనుకుంటున్నా.
నేను మాటిచ్చా. మాట ఇచ్చాను. దాన్ని నిలబెట్టుకునే ప్రయత్నంలో ఉన్నా.
అందులో నీకు అర్థం కానిది ఏంటి?
నీ మాట వల్ల మన సంస్థకి భారీ నష్టం జరగవచ్చు.
ఈ ప్రాజెక్ట్ మన నుండి చేజారిపోతుంది. నీ మాటకు ఒక దండం, అలెహాండ్రో.
పిచ్చిపిచ్చిగా మాట్లాడవద్దు.
మిగెల్. ఈ ప్రాజెక్ట్ ఇప్పుడు నీది.
కాబట్టి, ఆకపూల్కోకి నువ్వే వెళ్లాలి.
నువ్వే బాధ్యత తీసుకొని, ఎలా అయితే దీన్ని చూసుకోవాలో,
అలాగే నువ్వు చూసుకోవాలి, మిగెల్.
దయచేసి నా మాట విను.
సరే.
- నేను చూసుకుంటాలే. - మంచిది.
ఈరాత్రి జరగబోయే దానికి అభినందనలు.
నీకు దక్కాల్సినదే అది.
ఓపిక.
వివస్త్ర హంతకుని అరెస్టుతో
నగరమంతా సంబరాలలో మునిగి తేలుతూ ఉన్నా,
అందరూ ఒకసారి పునరాలోచించాల్సిన అవసరముందని అధ్యక్షుల వారి భార్య అందరికీ గుర్తు చేశారు.
బాధితుల ఆత్మ శాంతి కోసం అందరూ ప్రార్థించాలని ఆమె కోరారు.
ప్రత్యేకించి, ఇటీవలే హత్యకు గురైన పావోలా మచాదో గురించి ప్రార్థించాలని కోరారు,
ఆమె ఖననం రేపు ఉదయం పది గంటలకు పాంతియోన్ హర్దీన్ వద్ద జరుగుతుంది.
హేయ్, నేను అది వింటూ ఉన్నా.
క్షమించు, దాని వల్ల మ్యాప్ పై నేను ఏకాగ్రత్త పెట్టలేకపోతున్నా.
ఎటు వెళ్లాలో మనం ఎవరినైనా అడిగితే సరిపోతుంది కదా?
అక్కర్లేదులే.
నాకు దారి తప్పాలని లేదు.
మనమేమీ దారి తప్పిపోలేదు.
ఇక్కడున్న కొన్ని వీధుల పేర్లు, మ్యాపులో కనిపించట్లేదు, అంతే.
అంటే, మనం దారి తప్పామనే అర్థం.
నువ్వు బండిని ఎడమ వైపుకు తిప్పాలనుకుంటా.
అనుకుంటావా?
నేను నడుపుతాను, నువ్వు మ్యాప్ తీసుకుంటావా?
లేదు. నా కారు నీ చేతికి ఇచ్చే ప్రసక్తే లేదు.
అయితే అన్నీ మూసుకొని ఎడమ వైపుకు తిప్పు. తిప్పు. తిప్పమ్మా తిప్పు.
వచ్చేశాం.
హంతకుడు
మిసెస్ నోర్మా హిదాల్గో హారెజ్. మేము పోలీసులం.
దయచేసి వెళ్లిపోండి.
మేము మిమ్మల్ని కొన్ని ప్రశ్నలు అడగాలనుకుంటున్నాం, అంతే. ప్లీజ్.
అలా నా కొడుకు గురించి ఇంకొన్ని అబద్ధాలు చెప్పాలనుకుంటున్నారా?
లేదు, మేము నిజం తెలుసుకోవాలనుకుంటున్నాం, అంతే. మేడమ్!
ఛ!
మిసెస్ నోర్మా. ఈ మహిళలని చంపింది మీ అబ్బాయే అని మేము అనుకోవట్లేదు.
నా కొడుకు హంతకుడు కాదు, మిస్. వాడు చాలా మంచి వాడు.
అయితే, దాన్ని నిరూపించడంలో మీరు మాకు సాయం చేయవచ్చు కదా.
నువ్వు ఎప్పుడెప్పుడు వస్తావా అని ఎదురు చూస్తూ ఉన్నా.
వివస్త్ర హంతకుడు చంపిన వారి మృతదేహాలపై దొరికిన వేలిముద్రల కాపీలు నీ దగ్గర ఉన్నాయా?
వాటితో నీకేంటి పని?
నేనేమీ ప్రోటోకాల్ కి విరుద్ధంగా చేయట్లేదు. కానీ ప్రస్తుతానికి రహస్యంగా ఉంచాలనుకుంటున్నా.
పోలీసువి అయి కొన్ని రోజులు కూడా కాలేదు, అప్పుడే రహస్యాలా?
నా దగ్గర అన్ని వేలిముద్రల కాపీలు ఉన్నాయి.
నువ్వే కదా అది నాకు నేర్పింది, మర్చిపోయాను అనుకున్నావా?
ఒక్క నిమిషం.
నీ కొత్త సహోద్యోగులు ఎలా ఉన్నారు?
వాళ్లని ఇంకా అర్థం చేసుకొనే పనిలో ఉన్నా.
వాళ్లు కాస్త వింతగా ఉన్నారు.
పర్వాలేదులే. ఇప్పుడు కాకపోతే, ఎప్పటికైనా వారిని అర్థం చేసుకుంటావులే.
నన్ను అర్థం చేసుకున్నావు కదా.
తీసుకో.
థ్యాంక్యూ.
అతను పుట్టినప్పుడు బాగానే ఉన్నాడు. ఒక గుర్రం అతని తలని తన్నింది.
మా అన్నయ్య అశ్వశాలలో.
దెబ్బ ఇంకొన్ని అంగుళాలు ఎడమ వైపుకు తగిలి ఉంటే,
అతని తల తెగి పడి ఉండేదని డాక్టర్ అన్నాడు.
ఆ తర్వాత ఏమైంది?
అంతా. అంతా మారిపోయింది.
వాడు కదలలేకపోయాడు. మాటలు కూడా పెద్దగా మాట్లాడలేకపోయేవాడు.
వాడికి స్కూల్ నుండి టీసీ ఇచ్చి పంపించేశారు.
వాడికి ఎలా సాయపడాలో వాళ్లకి అర్థం కావట్లేదని చెప్పారు.
అతని నేర చరిత్ర గురించి ఏమైనా చెప్పగలరా?
నేరచరిత్ర అస్సలు లేదు మా వాడికి. అది వాడి గురించి చెప్పిన మరో చెత్త అబద్ధం.
దగ్గర్లో ఒక పార్క్ ఉంది.
నా టీటో అక్కడ ఉండే ఉయ్యాలలో చాలా సేపు గడిపేవాడు.
అక్కడ వాడికి ఇనేస్ పరిచయం అయింది.
ఆమెకి అప్పుడు 13 ఏళ్లు, కానీ టీటోకి, ఆమె అక్క లాంటిది.
ఒకరోజు, ఆమె వాడికి ఒక పువ్వు ఇచ్చింది.
నా టీటో ఆమెకి ఓ ముద్దు ఇవ్వాలనుకున్నాడు.
అప్పుడు వాడు టీనేజ్ కుర్రాడు.
తప్పు చేశాడు.
ఆ అమ్మాయి అమ్మ కేసు వేసింది.
లైంగిక వేధింపులకి పాల్పడ్డాడని ఆరోపించింది.
పోలీసులు వాడిని జైల్లో వేశారు.
వాడిని విడిపించడానికి, నాకు ఒక నెల పట్టింది.
కానీ వాడు విడుదలై వచ్చాక…
జైల్లో ఉండగా ఏదో అయింది.
వచ్చినప్పటి నుండి వాడు ఒక్కసారి కూడా మాట్లాడలేదు.
మీ అబ్బాయి పనికి ఎలా వెళ్లేవాడు? కారు ఉండేదా?
మిస్.
వాడు పెన్సిల్ కూడా సరిగ్గా పట్టుకోలేడు.
వాడిని నేనే బస్సులో తీసుకెళ్లి దింపేదాన్ని.
బండి నడపడం రాదు
మళ్లీ అక్కడికి వెళ్లి నేనే ఇంటికి తీసుకువచ్చేదాన్ని.
ఎందుకంటే, వాడికి బస్సుల మార్గాలు గుర్తుండట్లేదని నాకు అర్థమైంది.
అలాంటివాడికి బండిని నడపడం ఎలా వస్తుంది!
మన్నించాలి.
ఈ షూకి జత ఎక్కడ దొరుకుతుందో చెప్పగలవా?
ఇవాళ వద్దు, నన్ను వదిలేయ్. నాకు చాలా పని ఉంది.
నేను వినియోగదారుడిని, షూలు తీసుకుందామని వచ్చాను.
నాకు సేవ చేయడానికి నిరాకరిస్తావా?
సైజ్ ఎంత?
నీ షూ సైజ్ ఎంత?
నా షూ సైజ్, 23.
ఎంత చిన్న పాదాలో. నాకు నచ్చాయి.
హేయ్, హేయ్.
క్షమించు.
ఒక అంగీకారానికి వద్దాం.
నేను నీకు షూలు కొనిస్తాను, దానితో మీ బాస్ ఖుషీ అవుతాడు.
మనిద్దరి డిన్నరుకి వాటిని వేసుకొని రా, నేను ఖుషీ అవుతాను.
అందరికీ లాభమే కదా.
చూడు. నీకు ఎన్నిసార్లు చెప్పానో కూడా నాకు తెలీదు.
నేను నీతో డేట్ కి రాను.
- మగాళ్లంటే నీకు ఇష్టముండదా? - పరుషంగా మాట్లాడకు.
కాదన్నందుకు నువ్వే బాధపడతావు.
ఏమన్నాడు?
కాదంటే, నేనే బాధపడతానంట.
నువ్వు అతనితో డేట్ కి వెళ్లాలి.
అతని దగ్గర ఎంత డబ్బు ఉందంటే, నువ్వు జీవితాంతం ఉద్యోగం చేయాల్సిన అవసరమే ఉండదు.
నాకు ఆసక్తి లేదు. దానికి ఏమంటావు?
నీ వెంట పడేవాళ్లు కూడా పెద్దగా లేరు కదా.
నేనైతే మరీ అంత పట్టుదలకు పోను.
కానీ నీ జీవితం, నీ ఇష్టం. మనోడు వస్తున్నాడు.
నాకు ఇవి ఇవ్వండి.
సైజ్ 23.
కమాండర్ హెరేరా. మిమ్మల్ని కలిసి చాలా కాలమైంది.
- మీరు ఇంకా నవ యువకుడిలానే కనిపిస్తున్నారు. - కూర్చోమని ఎవరు చెప్పారు.
నా ఆఫీసర్లకు పని చేయడానికి చోటు కావాలి.
పార్క్ పెద్దగానే ఉంది కదా?
కానీ, చీఫ్ ఎస్కొబేడో వాళ్లకి ఈ స్టేషనునే కేటాయించారు. స్టేషన్ చీఫ్ మీరే కాబట్టి…
స్టేషనులో నా పని ఏంటంటే, ఇక్కడి అణువణువూ నేరాల విచారణలకు,
నేరస్థులను పట్టుకోవడానికే ఉపయోపపడేలా చూసుకోవడం.
అంతే కానీ, ఒక రాజకీయ నాయకుడు, ప్రచారంలో చేసిన వాగ్దానాల కోసమని
తలాతోక ఆలోచించకుండా చేసే ప్రతీ అడ్డమైన పనికి తలాడించడం కాదు.
కమాండర్, సగౌరవంగా చెప్తున్నాను.
నాకు కళ్లు కనిపించవు అనుకోకండి.
వాళ్లకి వ్యక్తిగతంగా నేను శిక్షణ ఇచ్చాను.
ఆ బృందంలో కత్తిలాంటి పోలీసు ఆఫీసర్లు కూడా ఉన్నారు.
మీ కూతురితో సహా.
నీకు పిల్లలు ఉన్నారా?
లేరు, నాకు పిల్లలు లేరు.
లేరని తెలుస్తోందిలే.
పిల్లలు ఉంటే నీకు తెలిసి ఉండేది, నాకున్న ఏకైక కూతురు పొట్టి గౌను వేసుకొని
ఈ ప్రమాదకరమైన నగరంలో వయ్యారంగా తిరుగుతూ ఉండటం
నాకు ఎందుకు నచ్చే విషయం కాదో.
నిజానికి, నాకు అంతా వివరంగా తెలుసు.
లేదు, నీకు తెలీదు.
డిటెక్టివ్స్ మాత్రమే కూర్చొనే టేబుల్ దగ్గరికి యూనిఫామ్ వేసుకొన్న పోలీసును మనం ఎప్పుడు పిలిచాం అబ్బా?
డిటెక్టివ్, ఒక నిమిషం మీతో మాట్లాడవచ్చా?
పని అయిపోయిందా?
దాని కన్నా మేము చెప్పబోయేది చాలా ముఖ్యమైనది, సర్.
ఏది ముఖ్యమో, ఏది కాదో మీరు నాకు చెప్పకండి.
- ఏది ముఖ్యమో నేను మీకు చెప్తాను. - లొజానో, వాళ్లని వదిలేసేయ్, గురూ.
మేము చాలా బిజీగా ఉన్నామని తెలుస్తోంది కదా, అమ్మాయిలు. ఏం కావాలి మీకు?
మార్గరీటో ఫ్లోర్స్.
- అతని గురించి ఏం చెప్పాలి? - అతను వివస్త్ర హంతకుడు కాదు.
మా దగ్గర ఆధారాలు కూడా ఉన్నాయి.
- ఆధారాలు ఉన్నాయా? - అవును.
వెధవల్లారా, ఎవరి ఐడియా ఇది?
- డియాజ్ పనే అయ్యుంటుంది. - నువ్వే కదా?
నువ్వే అన్నావు.
నేనా?
అమాయకుడిలా నటించకు.
మేమేమీ జోక్ చేయడం లేదు.
- జోక్ కాదా? - కాదు.
అయితే ఆధారాలని చూపించండి.
తప్పకుండా, సర్.
మార్గరీటో ఫ్లోర్స్ కి మెదడులోని సెరిబెల్లమ్ భాగానికి, అంటే కదలికలని నియంత్రించే భాగానికి
బాగు చేయలేని గాయమైందని వైద్యులు తేల్చి చెప్పారు.
నేరాంగీకార పత్రంపై సంతకం చేసేటప్పుడు అతను పెన్నును సరిగ్గా పట్టుకోలేకపోయింది అందుకే.
అలాంటి వాడు తాడుతో ఆరుగురిని కట్టి, ఎలా చంపుతాడు?
చేతులపై 19 వేలిముద్రలు అస్తవ్యస్తంగా ఉన్నాయి.
కానీ మెడ మీద కానీ, మణికట్టు మీద కానీ, చీలమండలాల మీద కానీ, ఒక్క వేలి ముద్ర కూడా లేదు.
అతను అందరినీ తాడుతో కట్టేసి, గొంతు నులిమి చంపినా కూడా.
విచిత్రంగా, అక్కడ ఒక్క వేలి ముద్ర కూడా లేదు.
అంత జాగ్రత్త తీసుకొనే వ్యక్తి, చేతులపై అస్తవ్యస్తంగా వేలి ముద్రలను వదిలే అవకాశం లేదు.
అతనికి బండి నడపడం రాదని, వాళ్ల అమ్మ మాకు చెప్పింది.
వేరొకరి సాయం లేకుండా అతను బస్సు కూడా ఎక్కలేడు.
అలాంటి మనిషి, ఒక్కో చోటికి ఒక్కడే వెళ్లి,
అంత మందిని చంపేసి, ఒక్క ఆధారం కూడా లేకుండా
ఎలా తప్పించుకోగలిగాడో ఎవరైనా వివరించగలరా?
ఏం జరిగి ఉంటుంది అంటే, అతను పని చేస్తున్న పార్కులో ఉండుంటాడు.
పని మీద పార్కులో తిరిగే సమయంలో, శవాన్ని చూసి, ఆమె బతికే ఉందనుకొని ఉంటాడు.
లేపడానికి ప్రయత్నించి ఉంటాడు, అలా ఆమె చేతుల మీద అతని వేలి ముద్రలు పడుంటాయి.
ఆమె చనిపోయిందని గ్రహించాక,
పారిపోయి ఉంటాడు, ఆ క్రమంలో మట్టిలో అతని బూటు ముద్ర పడుంటుంది.
అయితే పరిశోధన బాగానే చేశారు అన్నమాట.
అవును, సర్.
నేర్చుకోండిరా, సన్నాసులారా.
మిత్రులారా.
దర్యాప్తు చేయాల్సిన విధానం ఇది.
రొమాండీయా! ఇలా రా!
ఏమైంది?
ఏమీ కాలేదు. అంతా బాగానే ఉంది. నిజానికి, నీకు అభినందలు చెప్పాలి.
చూడు, నీ కింద పని చేసే ముగ్గురు,
అనధికారికంగా దర్యాప్తు చేశారు,
ఆ క్రమంలో ఇక్కడి అధికార వ్యవస్థను ధిక్కరించారు,
ఇవన్నీ చేసి ధైర్యంగా
నా దగ్గరికి వచ్చి, నా ముఖం మీద
నేను అమాయకుడిని అరెస్ట్ చేశానని చెప్తున్నారు. అంతే కదా?
మేము…
నువ్వు మాట్లాడకు. సరేనా?
పై అధికారి ముందు ఉన్నప్పుడు, మాట్లాడకు.
ఇది నువ్వు, ఇంకా నువ్వు కూడా గుర్తుంచుకోండి.
మేము మాట్లాడమని చెప్తేనే మాట్లాడండి.
నువ్వు అతని తల్లి దగ్గరికి వెళ్లావు కదా?
ఆమె ఏం చెప్తుందని అనుకున్నావు?
తన కొడుకుని కాపాడుకోవడానికి, అతను హంతకుడు కాదు అని మిమ్మల్ని నమ్మించడానికి
ఆమె ఏమైనా చెప్తుంది కదా.
ఇక వేలిముద్రల విషయానికి వద్దాం.
చెప్పాలంటే, చాలా చక్కగా పని చేశావు.
అభినందనలు. కానీ ఒక చోట పొరపాటు జరిగింది.
హంతకులు తప్పులు చేయని పిస్తాలేం కాదు.
వాళ్లు తప్పులు తప్పక చేస్తారు. ఆ తప్పుల ద్వారానే వాళ్లని మనం పట్టుకుంటాం.
అర్థమైందా?
ఇది ఎస్కొబేడో వ్యక్తిగత పనైనా కూడా నాకు అనవసరం.
నేను అధికార ధిక్కారణ కింద ఫిర్యాదు చేస్తున్నాను.
ఇక్కడ ఉన్న ఈ ముగ్గురు ఆడ ఆఫీసర్లను తక్షణమే సస్పెండ్ చేస్తున్నా.
పోలీసోళ్లగా మీ మూణ్ణాళ్ల ముచ్చట తీరిపోయింది.
మిత్రులారా, ఇక ముచ్చట్లను ఆపి, పని మొదలుపెడదాం.
మీరు బయలుదేరండి.
నా ఆఫీసుకు వెళ్లండి. పదండి.
చూడు, హెరేరా…
నువ్వు అన్నది నిజమే.
ఇక్కడ విధివిధానాలు ఏంటో ఇంకా వాళ్లకి తెలీదు.
వాళ్లకి ఇంకో అవకాశం ఇచ్చి చూడు.
వాళ్లు నియమాలను అనుసరించేలా చూసుకొనే బాధ్యత నాది.
ఈ విధంగా, మనం ఎస్కొబేడో దాకా ఈ విషయం వెళ్లకుండా ఆపవచ్చు.
సరే.
అ పని నేనెందుకు చేయాలి?
నువ్వు చేయకుంటే, నేను మానేస్తాను కాబట్టి.
ఓయబ్బో.
హీరో అయిపోదాం అనుకుంటున్నావా!
నీకు కావాల్సింది చేసుకో, రొమాండీయా. పర్యవసానాలను భరించాల్సింది నువ్వే, నేను కాదు.
ఆ స్ట్రిప్ క్లబ్ నిన్ను బాగానే మార్చేసిందే, హా?
థ్యాంక్యూ.
మీరు ముందు నాకు ఎందుకు చెప్పలేదు?
ఆయన డిటెక్టివ్ అని ఆయన దగ్గరికి వెళ్లాం, సర్.
అవును, కానీ మీకు నేనే కదా బాస్!
నన్ను వెధవని చేసి పారేశారు.
నా వెనుక ఇంత నడిపించారు.
మళ్లీ కేసును తెరిపించాలనే ఇలా చేశాం, సర్. మన్నించండి.
మీ క్షమాపణలు వినాలని నాకు అస్సలు లేదు.
మళ్లీ అతని దరిదాపుల్లోకి కూడా వెళ్లమని నాకు మాటివ్వండి.
వాళ్ల వైపు అసలు చూడమని మాటివ్వండి!
మీరు చేసే పనులకు నేను కూడా బలి అవుతాను. అర్థమైందా?
ఇక బయటకు వెళ్లండి.
నువ్వు ఆగు.
నీకు నచ్చినా, నచ్చకపోయినా, నువ్వు చేసే పనులకు పర్వవసానాలు అనుభవించాల్సిందే.
వాళ్లకి నాయకురాలివి కావాలనుకుంటున్నావా?
అయితే, ముందు ఆ విషయాన్ని అర్థం చేసుకో.
హెరేరా.
కమాండర్. నేను ఎస్కొబేడోని మాట్లాడుతున్నా.
సర్, ఇప్పుడు నాకు చాలా పని ఉంది.
నేను మరీ ఎక్కువ సేపు మాట్లాడనులే.
మహిళా పోలీసుల గురించి కాల్ చేశా, కమాండర్.
చెప్పండి.
మీరు, కెప్టెన్ రొమాండీయా మాట్లాడుకున్నారని తెలిసింది.
నేను అతనికి స్పష్టంగా చెప్పాను, అదేంటంటే…
మీరేమన్నారో నాకు తెలుసు.
కానీ, కమాండర్, నా ఆఫీసర్లను పనిలో పెట్టాలనుకుంటున్నాను.
వాళ్లకి కాస్తంత చోటు కావాలి. అంతకు మించి ఇంకేమీ లేదు.
ప్రస్తుతానికి, స్టేషనులో ఖాళీ లేదు.
ఇటీవలి ఏళ్లలో, పోలీసులపై దురభిప్రాయం ఏర్పడిపోయింది కాబట్టి,
మీకు సిబ్బంది తక్కువ అయ్యారని నాకు తెలుసు. మీకు కావాల్సినంత మంది నా దగ్గర ఉన్నారు.
- కావాలంటే, వాళ్లని మీకు ఇవ్వగలను. - సిబ్బంది ఎంత మంది ఉన్నారో నాకు తెలుసు, సర్.
ఆ నలుగురు మహిళా పోలీసుల వల్ల మీకు ప్రమాదమని భయపడుతున్నారా?
అంతేనా, కమాండర్?
అస్సలు కాదు, సర్.
నాకు సకల సదుపాయాలున్న చోటేమీ అక్కర్లేదు. ఒక సాదాసీదా చోటు చాలు. అంతే.
సరే, సర్.
మన దేశ అధ్యక్షులు, నేను మీ తోడ్పాటుకు రుణపడి ఉంటాం.
స్వాగతం, సుస్వాగతం.
పదండి, లోపలికి పదండి.
ఎలా ఉంది?
ఇదీ మరి.
"ఇది" అంటే?
ఇదే మీ కొత్త ఆఫీసు.
ఏంటి ఆ వాసన?
తేమ వాసన. చచ్చిన ఎలుక వాసన కూడా వస్తోంది.
ఈ చోటును ఎంపిక చేసింది మీ నాన్నే.
సరే మరి. ఇంట్లో ఉన్నట్టే ఇక్కడా ఉండండి, సరేనా?
హలో.
నేను, అదీ…
ఎక్కడికి వెళ్తున్నారు?
మీకెందుకు?
లేదు, అంటే నేను…
తప్పుగా అనుకోకండి, నేను కేవలం…
సర్లేండి. గుడ్ నైట్.
ఒక విషయం.
ఈ స్టేషనులో మా అన్నయ్యకి ఎదురు చెప్పేవాళ్లు చాలా తక్కువ మంది ఉన్నారు.
అతను వినడని కూడా నాకు తెలుసు,
కానీ మీరు అదరగొట్టేశారు.
అన్నీ క్షుణ్ణంగా తనిఖీ చేశారు.
అవును. నాకు తెలుసు.
అదన్నమాట. మీకు అదే చెప్పాలనుకున్నాను.
నా పేరు యాంగలెస్ క్రూజ్.
మీ పేరేంటి?
గాబ్రియెల్. గాబ్రియెల్ హెరేరా.
అయితే…
- గుడ్ నైట్, గాబ్రియెల్. - గుడ్ నైట్.
మిమ్మల్ని ఇంటి దాకా దింపనా?
అలాగే. మీ కారు ఎక్కడ ఉంది?
నాకు…
నాకు కారు లేదు.
కావాలంటే, మనిద్దరం నడిచి వెళ్లవచ్చు.
సరే.
అలాగే.
అలాగే వెళ్దాం.
నిజంగానా?
వెళ్దాం పదండి అయితే.
సరే మరి, వచ్చేశాం.
మరి,
బహుశా…
నువ్వు పోలీసువని చెప్పకపోవడం మంచిది అనుకుంటా.
ఎందుకైనా మంచిదని…
నన్ను అబద్ధమాడమంటున్నావా?
లేదు. ఆ ప్రస్తావన తీసుకురావద్దు అంటున్నా.
సరేనా? ప్రస్తుతానికి.
నాకు ఈ ప్రమోషన్ కావాలి.
మనిద్దరికీ కావాలి.
సరే మరి.
- చూడు. ఈమె మా మనవరాలు. - ఇలా ఇవ్వండి, చూస్తాను.
- చాలా బాగుంది. - థ్యాంక్యూ.
- తన బామ్మ కళ్లే వచ్చాయి తనకి. - నిజంగానా?
- అవును. - థ్యాంక్యూ.
మీకు ఇద్దరు పిల్లలు కదా?
- అవును. - అవును, ఒక అబ్బాయి, ఒక అమ్మాయి.
ఒక్కోసారి, వారిని నేను భరించలేకపోతూ ఉంటా.
నమ్మినా, నమ్మకపోయినా మీకు ఒక సత్యం చెప్తాను, వాళ్లు వెళ్లిపోయాక, మీరు వాళ్లని మిస్ అవుతారు.
మీరు ఇంకో బిడ్డని కనే ఆలోచన చేయాలి.
మీకు తోడు కోసం.
హా, మేము దాని గురించి మాట్లాడుకున్నాం. ఆ ప్రస్తావన కూడా వచ్చింది మా మధ్య.
- అవును కదా, బంగారం? - అవును.
అయితే, మీరు త్వరపడాలి, ఎందుకంటే మీ వయస్సు ఇంకా పెరిగిపోతూనే ఉంటుంది.
వాళ్లని వదిలేయవమ్మా.
ఎవరికైనా చికెన్ లెగ్ పీస్ కావాలా?
నాకు కావాలి.
చికెన్ లెగ్ పీస్ అంటే నాకు నోరూరిపోతుంది.
- నాకు కూడా. - నిజంగా?
అవును, నాకు అది ఇష్టం.
లూకాస్!
లూకాస్, నేను నీకు ఒకటి చెప్పాలి. వింటే, ఎగిరి గంతేస్తావు.
- లూకాస్… - ఎవరు?
మీరు లూకాస్ కోసం వచ్చారా?
అవును. ఉన్నాడా?
ఇంకా రాలేదు. ఇంతకీ ఎవరు మీరు?
నా గురించి ఎందుకులే.
అతనికి చెప్తావా, తన కోసం నేను వచ్చానని…
వాలంటీనా తన కోసం వచ్చిందని?
వాల్… వాలంటీనా?
వాల్!
నిన్ను కలవడం చాలా బాగుంది.
నీ గురించి లూకాస్ చాలా చెప్పాడు.
నిజంగానా? ఏం చెప్పాడేంటి?
పెద్ద విషయాలేవీ కాదులే.
లూకాస్ కి, నాకు మధ్య రహస్యాలు ఏవీ ఉండవు, నేనేమంటున్నానో అర్థమవుతోంది కదా.
అర్థం కాలేదు.
- లోపలికి రా. - లేదు, నాకు వేరే పనులు ఉన్నాయి.
ఇప్పుడే గుర్తొచ్చింది.
లూకాస్ ఏ క్షణమైనా వచ్చేసేయవచ్చు. నిజానికి, ఈపాటికే అతను వచ్చేసి ఉండాల్సింది.
డిన్నర్ కి ఉండేసి వెళ్లు.
నేను డిన్నర్ తిననులే.
వాల్.
ఏంటి?
నువ్వు పోలీసువి అయ్యావు కదా,
అది మామూలు విషయం కాదు.
సరే మరి.
- థ్యాంక్యూ. - మళ్లీ కలుద్దాం, సరేనా?
- సరే. - బై.
స్కాట్లాండులో 24 ఏళ్లు ఇది నిల్వ ఉండింది.
- ఇరవై నాలుగేళ్లా? - అవును.
దీన్ని తాగుతుంటేనే అదోలా ఉంది నాకు.
- ఇరవై నాలుగేళ్లంటే చాలా ఏళ్లు కదా? - దాని గురించి ఆలోచించకు. తాగేయ్.
గొప్ప గొప్పవేవీ కలకాలం ఉండిపోవు.
విస్కీ.
అందం.
జీవితం.
ఆ విషయంలో నేను మీతో ఏకిభవించలేను.
ఎందుకో చెప్పు.
ఉదాహరణకు, ఆర్కిటెక్చర్ నే తీసుకోండి.
ఆర్కిటెక్చర్ లేకపోతే, ప్రవైటుగా కానీ, లేదా పబ్లిక్ గా కానీ,
మనం ఎవరో, ఒకప్పుడు ఎలా ఉన్నామో,
భవిష్యత్తులో ఏం కావాలనుకుంటామో మనకి తెలిసే అవకాశం లేదు.
కొలోజియం, గోల్డెన్ గేట్ వంటివి ఉన్నాయి.
పానిస్ టవర్ కూడా ఉంది. ఇవన్నీ గత వైభవాలకు సాక్ష్యాలు, ఏమంటారు?
ఒకప్పుడు మనకి ఏం ఉండేవో అవి మనకి తెలుపుతాయి.
ఆ సమయంలో మనకి ఉన్న సాంకేతికతకు అవి అద్దం పడుతాయి.
ఆ సమయంలో మనం అనుసరించిన ఆచారాలను చూపుతాయి.
కాబట్టి, ఆర్కిటెక్చర్ కలకాలం నిలిచిపోతుందని చెప్పగలను.
కాబట్టి, ఆర్కిటెక్టులైన మనకి
తరతరాల పాటు నిలిచిపోయేలా
మన అస్థిత్వాన్ని నిర్మించే అవకాశం,
బాధ్యత ఉన్నాయి.
"తరతరాల పాటు నిలిచిపోయేలా మన అస్థిత్వాన్ని నిర్మించడం."
- నాకు అది బాగా నచ్చింది. - హా.
అందుకే
ఈ పనిని
నేను కేవలం వ్యాపారంగా మాత్రమే భావించను.
నా దృష్టిలో, ఇది ఒక సంస్కృతి.
కళ.
దానికి చీర్స్ కొడదాం.
చీర్స్.
చాలా బాగుంది.
వాల్ పేపర్, ఉపయోగించిన రంగులు. అంతా చాలా బాగుంది.
మీకున్న టేస్టులో నాకు రవ్వంత ఉన్నా బాగుండేది.
ఇదేమంత తేలిక కాదు.
మీకు ఈ ప్రతిభ పుట్టుకతో పాటే వచ్చి ఉంటుంది.
నేను ఒక విషయాన్ని బయటపెట్టనా?
నేను ఇంటీరియర్ డిజైన్ క్లాసులకి వెళ్తున్నా.
- నిజంగానా? - హా.
చెప్తున్నా కదా, నాకు ఇదంటే పిచ్చి.
నేను మా సన్నిహితుల ఇంటికి వెళ్లిన ప్రతిసారి,
ఏమో మరి, ఏమైనా మార్పులు చేయాలేమో అనిపిస్తూ ఉంటుంది.
మీకు నచ్చినది మీరు చేస్తున్నారు, అది చాలా మంచి విషయం.
నువ్వు కూడా ఏదో చేస్తూ ఉన్నావు కదా?
లేదు.
- అస్సలు లేదు. - చేస్తున్నావు.
పర్వాలేదులే చెప్పు. నేను నీకు చెప్పేశా కదా. నువ్వు నన్ను నమ్మవచ్చు.
సరే.
మొదట్లో, అది నాకు సరిపడదు అనుకున్నా,
కానీ, ఇప్పుడు దాని గురించి ఆలోచించకుండా ఉండలేకపోతున్నా.
చెప్పు పర్లేదు. నువ్వు ఏ పని చేస్తున్నావు?
నేను పోలీసు ఆఫీసరుని.
వావ్. పోలీసు ఆఫీసరువా!
కానీ ఒక్క విషయం, నా కుటుంబమే నాకు లోకం.
అవును, అందులో సందేహం ఏముంటుందిలే!
గిల్బెర్టో. హమ్మయ్య.
నన్ను పిచ్చపిచ్చగా కొట్టగలిగే వాళ్లేమో అని కంగారుపడిపోయా.
నువ్వు ఇక్కడ చాలా కాలం లేవు కదా, ఇక్కడ వ్యవహారాల సంగతి మర్చిపోయినట్టున్నావు. అవునా?
నేను వాళ్లతో మాట్లాడేశాను.
ఇక చాలు.
లేవరా, చచ్చినోడా.
చెప్పేది వినరా, చచ్చినోడా.
మా నాన్న అధికారాన్ని ఇంకెప్పుడైనా తక్కువ చేసి చూశావనుకో…
ఏం జరుగుతుందో నీకు తెలుసుగా.
ఎస్కొబేడోకి చాడీలు చెప్తే, ఇక అంతే సంగతి.
నీకున్న కొద్దిపాటి గౌరవాన్ని అయినా నిలుపుకో.
మళ్లీ హెరేరాలతో పెట్టుకున్నావనుకో,
ముక్కలు ముక్కలుగా నరికేస్తా, దరిద్రుడా. అర్థమైందా?
గిల్బెర్టో.
వెళ్దాం పద.
వాడు ఉత్త సన్నాసి, కొట్టి లాభం లేదు.
- బంగారం… - నువ్వు పోలీసు ఆఫీసర్ అని ఆమెకి చెప్పావా?
నువ్వేమీ చెప్పకూడదని మనం ఒక మాట అనుకున్నాం కదా.
చెప్పకుంటేనే మంచిదని అనుకున్నాం కదా.
మరి ఆమెకి ఎందుకు చెప్పావు?
మేము రహస్యాలు పంచుకుంటూ ఉన్నాం, బంగారం.
రహస్యాలనా? అవును, ఇంటీరియర్ డిజైన్ క్లాసులకి వెళ్లడం,
పోలీసు ఉద్యోగం రెండూ వేర్వేరు.
నీకు అర్థం కావట్లేదా, మరియా?
బంగారం, వాళ్లకి నువ్వంటే చాలా అభిమానం ఉంది.
కానీ నీకు కావాలంటే, రేపు నేను వాళ్లకి కాల్ చేసి, ఇదంతా నా ఆలోచనే అని,
ఇందులో నీకేమీ ప్రమేయం లేదని చెప్పేస్తాను.
అవును. పోలీసు అవ్వాలనుకుంది నువ్వు, అందులో నాకేమీ ప్రమేయం లేదు.
అప్పుడు నన్ను ఇంకా దారుణంగా చూస్తారు.
పూర్తిగా వెధవనైపోతాను నేను.
- నువ్వు మరీ అతిగా ఆలోచిస్తున్నావు. - అతిగా ఆలోచిస్తున్నానా?
అవును, అతిగా ఆలోచిస్తున్నావు! ఎప్పటికైనా వాళ్లకి ఆ విషయం తెలియాల్సిందే కదా.
- వాళ్లకి తేలిసే నాటికి… - హా.
…నాకు ప్రమోషన్ వచ్చేసి ఉండేది!
ఇక ఇప్పుడు, తమరి పుణ్యమా అని ఇక జీవితంలో నాకు ప్రమోషన్ రాదు!
- అరవకుండా, మెల్లగా చెప్పగలవా? - బ్రహ్మాండంగా చెప్పగలను!
నా దగ్గర ఇంకా అదిరిపోయే ఐడియా ఒకటి ఉంది.
దేవుడే మనకి మార్గనిర్దేశం చేస్తాడు.
దైవాభిష్టం మేరకే, చివరికి మనం మట్టిలో ఏకమైపోతాం.
ఆమెన్.
- ఆమెన్. - ఆమెన్.
నటాలియా కమాచో మొరాలెస్ ఆగస్ట్ 27, 1937 - మార్చ్ 14, 1956
ముద్దుల కూతురు, సోదరి
నన్ను క్షమించు!
తర్వాతి ఎపిసోడులో…
తను కూడా వేరే బాధితుల లాగానే కనిపించింది.
వివస్త్ర హంతకుడిని అనుకరించాలనుకున్నాడంటే వాడు ఇంకెంత పిచ్చోడు అయ్యుంటాడు?
పోలీసులు పట్టుకుంది అసలైన హంతకుడిని కాదు.
కెప్టెన్, నేను జెస్సికాని కలిసి వస్తున్నాను.
నేను తనకి ఈ కార్లన్నింటినీ చూపించాను, తను ఈ కారుని ఎంచుకొంది.
దీన్ని నేనేమంటానో తెలుసా?
కాకతాళీయమని అంటా.
ఈ ఉదయం నువ్వు ఆలస్యంగా వచ్చావు.
నీ పని నువ్వు చేయ్, మరియా.
లేదా నిన్ను ఉద్యోగంలోంచి నేనే తీసేయాల్సి వస్తుంది.
సబ్ టైటిళ్లను అనువదించినది: రాంప్రసాద్